“G‘alaba – barcha uchun bitta” avtokarvoni Toshkentga yetib keldi (Foto)

Toshkentdagi “Birodarlar qabri” memorial majmuasida Rossiyaning Nijnevartovsk shahridan jo‘nagan “G‘alaba – barcha uchun bitta” avtokarvoni a’zolari kutib olindi. Bu haqda “Sputnik” nashri xabar bermoqda.

“Pobeda” rusumli avtomobillardan tuzilgan “G‘alaba – barcha uchun bitta” avtokarvoni 17-aprel kuni Nijnevartovskdan Samarqandga yo‘l olgan edi.
Ularning maqsadi – 1-may kuni Samarqandga yetib borish. Avtokarvonda 5 ta “Pobeda” avtomobillari ishtirok etmoqda.
“G‘alaba – barcha uchun bitta” avtokarvoni 29-aprel kuni Toshkentdagi “Birodarlar qabri” majmuasida tantanali kutib olindi.
Ushbu uchrashuvning eng yorqin lahzalarini bugungi fotojamlanmada ko‘rishingiz mumkin.